**Informácia pre žiadateľov o nenávratný finančný príspevok, resp. o príspevok v zmysle čl. 137 a nasl. nariadenia Európskeho parlamentu a Rady (EÚ, Euratom) 2024/2509 z 23. septembra 2024 , ktorým sa zrušuje nariadenie 1929/2015 z 28. októbra 2015 a nariadenie (EÚ, Euratom) č. 966/2012 o rozpočtových pravidlách, ktoré sa vzťahujú na všeobecný rozpočet Únie**

Európska komisia zriadila a prevádzkuje Systém včasného odhaľovania rizika a vylúčených subjektov – The Early Detection and Exclusion System (ďalej len „EDES databáza“),   
aby posilnila ochranu finančných záujmov Európskej únie. Od 1. januára 2016 EDES databáza nahrádza Systém včasného varovania (Early Warning System – EWS) a Centrálnu databázu vylúčených subjektov (Central Exclusion Database – CED).

Účelom EDES databázy je (1) včasné odhalenie osôb alebo subjektov uvedených v odseku 2 čl. 137, ktoré predstavujú riziko pre finančné záujmy Únie;; (2) vylúčenie osôb alebo subjektov uvedených v odseku 2 čl. 137, ktoré sa nachádzajú v jednej zo situácií vyžadujúcich si vylúčenie uvedených v článku 138 ods. 1nariadenia Európskeho parlamentu a Rady (EÚ, Euratom) č. 2024/2509 o rozpočtových pravidlách, ktoré sa vzťahujú na všeobecný rozpočet Únie (ďalej len „nariadenie o rozpočtových pravidlách“) a (3) ukladanie peňažných sankcií príjemcovi finančných prostriedkov podľa článku 140 nariadenia o rozpočtových pravidlách.

Žiadatelia o nenávratný finančný príspevok, resp. o príspevok sú týmto informovaní, že   
v prípade, ak sa ocitnú v niektorej zo situácií uvedených v čl. 138 ods. 1 nariadenia o rozpočtových pravidlách, tak ich údaje môžu byť registrované v EDES databáze a môžu byť oznámené oprávneným osobám a inštitúciám v súvislosti s možnosťou poskytnutia finančných prostriedkov z rozpočtu Európskej únie.

Právnické a fyzické osoby si môžu zároveň uplatňovať svoje práva vyplývajúce   
z nariadenia Európskeho parlamentu a Rady (ES) č. 2018/1725 z 23 . októbra 2018 o ochrane fyzických osôb pri spracúvaní osobných údajov inštitúciami, orgánmi, úradmi a agentúrami Únie a o voľnom pohybe takýchto údajov, ktorým sa zrušuje nariadenie (ES) č. 45/2001 a rozhodnutie č. 1247/2002/ES a nariadenia Európskeho parlamentu a Rady (EÚ) 679/2016 z 27. apríla 2016 o ochrane fyzických osôb pri spracúvaní osobných údajov a o voľnom pohybe takýchto údajov, ktorým sa zrušuje smernica 95/46/ES (všeobecné nariadenie o ochrane údajov).